Glosa

Glosa es un lingua auxiliar international publicate per Wendy Ashby e Ronald Clark in 1981. Illo esseva derivate de interglossa.

Qua lingua isolante, il non ha ulle inflectiones, assi que parolas remane semper in lor forma original in le dictionario, sin reguardo a qual function illa ha in le phrase. Consequentemente, functiones grammatical, quando illi non son clar ab le contexto, son indicate per parve numero de parolas operatori e per le uso del ordine de parolas (syntaxe).

 Historia 
Glosa se basa super le schizzo del lingua auxiliar InterglossaHogben, Lancelot (1943). Interglossa. A draft of an auxiliary for a democratic world order, being an attempt to apply semantic principles to language design. Harmondsworth, Middlesex, Eng. / New York:  Penguin Books. OCLC 1265553. concepite per le scientista Lancelot Hogben durante le horas vacue de vigiliar le incendios in Aberdeen durante le Secunde Guerra Mundial. Interglossa esseva publicate in 1943 como un schizzo de un lingua auxiliar.

Ronald Clark discoperiva le manual de Interglossa: a draft of an auxiliary circa le 1960. Postea ille incontrava le Professor Hogben con le intention de disveloppar le lingua. Illes laborava pro refinar lo, pro facer lo plus facilemente utilisabile in omne formas de communication possibile. Wendy Ashby se univa al projecto in 1972. Quando Hogben moriva in 1975, le majoritate del cambios ja habeva essite discutite. Hogben e Clark habeva concordate que le lingua deberea haber un orthographia phonetic (iste es: cata littera representante un sol son). Isto implicava que le CH, TH, e PH greco ora deberia esser scribe K, T, e F.

Finalmente, Ronald Clark e Wendy Ashby introduciva ancora alcun cambios, e de ille momento datava le nove nomine del lingua, Glosa (del parola grece pro lingua – "glossa" essente le translitteration anglese), e assi fundava un nove lingua auxiliar.

Usque circa 1979, Ashby e Clark testava le uso de Glosa con voluntarios local in le citate ubi illes viveva. Durante iste periodo, le vocabulario e alcun detalios del formation de phrases esseva disveloppate e revisate. Illes habeva cambiate a un altere citate quando illes publicava le prime dictionario de Glosa.

Ab 1987, le organisation GEO (Organisation de Education Glosa) con statuto de caritate promove le instruction de Glosa como secunde lingua in scholas mundialmente.

Le sito official de GEO esseva create per Paul O. Bartlett in 1996, e illo es actualmente administrate per Marcel Springer. Illo offere le Dictionario de Internet de Glosa (Glosa Inter-reti Diktionaria), como anque un curso introductorie, e altere ressources. Un Wiki in Glosa esseva create in 2021. In januario 2025, un nove revista online, appellate U Glosa jurnali, esseva publicate in Glosa.U Glosa jurnali In martio 2025, un canal de YouTube appellate Mi Simpli Bio ("Mi Vita Simple") comenciava a incargar breve videos in Glosa.Mi Simpli Bio

 Specimen 
Na parenta in Urani; na volu; Tu nima gene revero. Tu krati veni; Tu tende gene akti epi Geo homo in Urani Place; don a na nu-di na di-pane; e Tu pardo na plu mali akti. Metro na pardo mu; qui akti mali de na. E ne dirige na a plu moli ofere; sed libe na ab mali. Ka Tu tena u krati, u dina e un eufamo pan tem.

 Referentias 

 Bibliographia 
 Ashby, Wendy & Clark, Ronald: Glosa 6000: 6000 Greek and Latin words and roots which occur in the Euro-languages and international scientific terminology. London: 1983 (48 p.)
 Ashby, Wendy & Clark, Ronald: Glosa 1000. Richmond: Glosa, 1984 
 Ashby, Wendy & Clark, Ronald: Basic dictionary of the international language Glosa. Richmond [Surrey]: Glosa, 1987 (44 p.) 
 Ashby, Wendy: 18 steps to fluency in Euro-Glosa. Glosa, 1989 (2nde edition) 
 Ashby, Wendy & Clark, Ronald: Introducing Euro-Glosa. Richmond: Glosa, 1990 (36 p.)

 Ligamines externe 
  Glosa, an International Auxiliary Language Informationes super glosa
 Blogs in glosa:
 Ali-ra per Glosa 
 Glosa-lo
 Glos-Avanti 
 Wiki in Glosa
 U Glosa jurnali

Categoria:Glosa
Categoria:Linguas artificial